**ZMLUVA O DIELO**

uzatvorená v zmysle § 536 a nasl. zákona č. 513/1991 Zb. Obchodný zákonník v znení

neskorších predpisov (ďalej len ako **„Obchodný zákonník“**)

**ev. č. objednávateľa: ev. č. zhotoviteľa:**

(ďalej len ako **„Zmluva“**)

medzi zmluvnými stranami:

**Objednávateľ:**

**Názov: Zariadenie sociálnych služieb Čemerica**

Sídlo: 1. mája 57/72, 976 69 Pohorelá

Právna forma: Rozpočtová organizácia BBSK

Štatutárny orgán: PhDr. Andrea Ďurčová, riaditeľka

IČO: 00632325

DIČ: 2021156005

Bankové spojenie: Štátna pokladnica

Číslo účtu: SK64 8180 0000 0070 0039 8137

Osoby oprávnené rokovať

vo veciach Zmluvy: PhDr. Andrea Ďurčová

Osoby oprávnené rokovať

v technických

(realizačných) veciach: PhDr. Andrea Ďurčová

Telefón/ fax: 0948 988 563

E mail: riaditelka@zsscemericapohorela.sk

(ďalej len ako **„objednávateľ“**)

a

**Zhotoviteľ:**

**Obchodné meno: [..........................................]**

Sídlo: [.............................................]

Zapísaný: [.............................................]

Štatutárny orgán: [.............................................]

IČO: [.............................................]

DIČ: [.............................................]

IČ DPH : [.............................................]

Bankové spojenie: [.............................................]

Číslo účtu: [.............................................]

Osoby oprávnené rokovať vo veciach

- zmluvných: [.............................................]

- technických: [.............................................]

(ďalej len ako **„zhotoviteľ“** a spolu s objednávateľom ďalej len ako**„Zmluvné strany“**)

**Preambula**

1. Táto Zmluva sa uzatvára ako výsledok verejného obstarávania realizovaného postupom podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „**ZVO**“) na predmet zákazky „Stavebné úpravy a rekonštrukcia priestorov kuchyne ZSS Čemerica“ (ďalej len ako „**Verejné obstarávanie**“). Dňa ........................ bol zhotoviteľ identifikovaný ako úspešný uchádzač vo verejnom obstarávaní a táto zmluva je uzavretá na základe výsledku verejného obstarávania.

**Čl. I**

**Úvodné ustanovenia**

1. Objednávateľ je správcom nehnuteľností, v ktorých, resp. na ktorých bude zhotoviteľ realizovať dielo špecifikované v zmysle čl. III Zmluvy. Výlučným vlastníkom nehnuteľností podľa predchádzajúcej vety je Banskobystrický samosprávny kraj so sídlom Námestie SNP 23, 974 01 Banská Bystrica, IČO: 37828100, ktorý je zriaďovateľom objednávateľa.
2. Zhotoviteľ vyhlasuje, že je podnikateľom s právnou subjektivitou, ktorý disponuje všetkými oprávneniami požadovanými aplikovateľnými právnymi predpismi účinnými na území Slovenskej republiky a vydanými príslušnými orgánmi verejnej moci potrebnými na splnenie podmienok podľa tejto Zmluvy a na riadne a včasné vykonanie diela. Zhotoviteľ vyhlasuje, že je schopný vykonať dielo riadne a včas, podľa podmienok a požiadaviek Zmluvy; toto vyhlásenie zhotoviteľa zohľadňuje aj odborné, personálne, technické, technologické, kapacitné a materiálne aspekty, ktoré bude vykonanie diela podľa tejto Zmluvy vyžadovať; ak majú byť niektoré z týchto aspektov vykonávané subdodávateľsky, zhotoviteľ vyhlasuje, že svojich subdodávateľov starostlivo zvolil s ohľadom na všetky tieto aspekty, pričom osobitne prihliadol na to, aby takíto subdodávatelia spĺňali v celom rozsahu požiadavku osobitnej spôsobilosti pri všetkých plneniach, kde to aplikovateľný právny predpis účinný na území Slovenskej republiky požaduje.
3. Zhotoviteľ vyhlasuje a podpisom Zmluvy potvrdzuje, že sa v plnom rozsahu oboznámil s rozsahom, s povahou diela podľa tejto Zmluvy, charakterom prác a s účelom, ktorý má dielo po jeho riadnom vykonaní plniť, že sú mu známe technické, kvalitatívne a všetky iné podmienky potrebné k riadnemu vykonaniu diela a disponuje takými kapacitami a odbornými znalosťami, ktoré sú potrebné na kvalitné a riadne vykonanie diela. Zhotoviteľ osobitn vyhlasuje, že riadne skontroloval oodklady, ktoré objednávateľ označil vo Verejnom obstarávaní pre účely vykonania diela podľa tejto Zmluvy a akýkoľvek rozpor, nejasnosť, chybu či prípadnú nekompletnosť alebo nedokonalosť v podkladoch vo Verejnom obstarávaní, ktorá má, alebo by mohla mať za následok vady alebo akúkoľvek odchýlku od zmluvne požadovaného štandardu či účelu plnenia podľa Zmluvy, alebo by mohla mať vplyv na výšku či obsah ceny za dielo, zhotoviteľ počas Verejného obstarávania uviedol a žiadal jej vysvetlenie. Zhotoviteľ vyhlasuje, že pred predložením jeho ponuky do Verejného obstarávania mal možnosť oboznámiť sa s miestnymi podmienkami, na ktorých sa má dielo realizovať a mal možnosť preskúmať ich faktický súlad s poskytnutými podkladmi a v prípade akýchkoľvek vysvetlení, ktoré by mu v tejto súvislosti mali byť na účel plnenia podľa Zmluvy poskytnuté, o tieto počas Verejného obstarávania požiadal. Zhotoviteľ vyhlasuje, že je uzrozumený s tým, že akékoľvek jeho prípadné nároky spojené s nekompletnosťou alebo nedokonalosťou podkladov na vykonanie diela vo Verejnom obstarávaní alebo neznalosťou objektov a ich umiestnenia a stavu, ktoré mohol označiť a/alebo uplatniť pred uzatvorením Zmluvy, avšak ich neoznačil a/alebo neuplatnil, uzatvorením Zmluvy zanikajú a je uzrozumený s tým, že akékoľvek dodatočné zistenia zhotoviteľa po uzatvorení tejto Zmluvy v súvislosti s takými podkladmi nemôžu vyvolať požiadavky alebo nároky zhotoviteľa súvisiace s akýmikoľvek variáciami, prácami naviac a/alebo zvýšením ceny za dielo, ibaže by to Zmluva výslovne pripúšťala.
4. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil prichádzajúce riziká spojené s vykonávaním diela, pri cenotvorbe v cenovej ponuke predloženej vo Verejnom obstarávní vzal do úvahy rozsah materiálov, prác a služieb potrebných na riadne vykonanie diela (a to aj v prípade, ak nie sú v rozpočte/ocenenom výkaze výmer zhotoviteľa výslovne uvedené) a výšku nákladov na takéto materiály, práce a služby (najmä materiály, transport, energie, náklady na zariadenia a stroje, cestovné náklady, náklady na odstránenie odpadov, náklady na pracovníkov, odborne spôsobilé osoby, profesne špecializované osoby, náklady na všetky bezpečnostné opatrenia do doby prevzatia dokončeného diela objednávateľom, ako aj všetky ostatné náklady súvisiace s vykonaním diela) a tieto zahrnul do ceny za dielo.
5. Vyhlásenia zhotoviteľa podľa tohto bodu sú podstatnou okolnosťou formujúcou vôľu objednávateľa uzatvoriť túto Zmluvu, bez ktorej by objednávateľ Zmluvu neuzavrel.

**Čl. II**

**Predmet Zmluvy**

1. Predmetom Zmluvy je záväzok Zhotoviteľa riadne a včas, s odbornou starostlivosťou a na svoje nebezpečenstvo vykonať a odovzdať objednávateľovi dielo špecifikované v čl. III Zmluvy a záväzok objednávateľa takto riadne a včas vykonané dielo od zhotoviteľa prevziať a zaplatiť za dielo cenu za dielo, za podmienok, vo výške a spôsobom stanoveným v Zmluve.

**Čl. III**

**Členenie a rozsah diela, všeobecné požiadavky na dielo**

1. Dielom sa na účely Zmluvy rozumie realizácia stavebných prác na stavbe:

Názov stavby: Stavebné úpravy a rekonštrukcia priestorov kuchyne ZSS Čemerica

Miesto stavby: Zariadenie sociálnych služieb Čemerica, 1.mája 57/72, 976 69 Pohorelá

podľa špecifikácie, v rozsahu a spôsobom určeným nasledovnými dokumentami:

* 1. súťažné podklady z Verejného obstarávania (príloha č. 1 – opis predmetu zákazky)
  2. projektová dokumentácia špecifikovaná v bode 2. tohto článku
  3. rozpočet/ocenený výkaz výmer (príloha č. 2 Zmluvy - Rozpočet/Ocenený výkaz výmer zhotoviteľa);
  4. tento dokument označený ako „zmluva o dielo“;

pričom uvedené dokumenty sú záväzné a vzájomne sa doplňujúce. V prípade rozporov medzi nimi platí poradie ich záväznosti (od 1.1. po 1.3., pričom najvyššiu prioritu má dokument s označením 1.1.) tak ako sú uvedené vyššie v tomto odseku Zmluvy. Za účelom predídenia akýchkoľvek pochybností platí, že výkladové pravidlo podľa predchádzajúcej vety sa uplatňuje výlučne na špecifikáciu a rozsah diela.

1. Dielo je podrobne vymedzené projektovou dokumentáciou s názvom: „Stavebné úpravy a rekonštrukcia priestorov kuchyne ZSS Čemerica“ vyhotovenou projektantom Ing. arch. Ivanom Potančokom, A+D Projekta, s.r.o., Pod Orešinou 226/2, 949 11 Nitra ďalej len „**dokumentácia**“).
2. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy a technické normy Slovenskej republiky a Európskej únie vzťahujúce sa na vykonanie diela, a to najmä/nie však výlučne predpisy a normy v platnom znení vymenované v Zmluve. Zhotoviteľ sa zaväzuje vykonať dielo podľa stavebno-technických požiadaviek a technologických postupov predpísaných príslušnými právnymi predpismi (zákonnými i podzákonnými) a technickými normami Slovenskej republiky a Európskej únie vzťahujúcimi sa k dielu. V prípade, ak boli na vykonanie diela vydané akékoľvek povolenia/oznámenia/stanoviská príslušných orgánov, zaväzuje sa zhotoviteľ vykonať dielo aj v súlade s podmienkami určenými v týchto povoleniach/oznámeniach/stanoviskách.
3. Zhotoviteľ sa zaväzuje použiť na vykonanie diela len také materiály a zariadenia, ktoré majú platné certifikáty kvality a spĺňajú všetky podmienky kladené na stavebné materiály daného typu príslušnými všeobecne záväznými predpismi a technickými normami. Zhotoviteľ sa zaväzuje nepoužiť žiadne materiály, zariadenia, technológie alebo technické riešenia, ktoré by boli odlišné od podkladov poskytnutých alebo schválených objednávateľom, ibaže takáto zmena bude písomne vopred schválená stavebným dozorom objednávateľa zápisom v stavebnom denníku v súlade s podmienkami dohodnutými v tejto Zmluve. Pokiaľ na niektorú dodávku materiálu alebo jej časti neboli dohodnuté osobitné technické podmienky, kvalitatívne vlastnosti, pre voľbu materiálov a výrobkov určených k vykonaniu diela, musia dosahovať vlastnosti a technické a technologické parametre určené príslušnými právnymi a technickými normami.
4. Zhotoviteľ je povinný pri vykonávaní diela postupovať s odbornou starostlivosťou a striktne dodržiavať ustanovenia najmä zákona č. 50/1976 Zb. **o územnom plánovaní a stavebnom poriadku** (stavebný zákon) v znení neskorších predpisov (ďalej len ako „**stavebný zákon**“), zákona č. 124/2006 Z. z. **o bezpečnosti a ochrane zdravia pri práci** a o zmene a doplnení niektorých zákonov v znení neskorších predpisov, vyhlášky MPSVaR SR č. 147/2013 Z. z., ktorou sa ustanovujú **podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností** v znení neskorších predpisov, zákona č. 314/2001 Z. z. **o ochrane pred požiarmi** v znení neskorších predpisov, zákona č. 17/1992 Zb. **o životnom prostredí** v znení neskorších predpisov, zákona č. 79/2015 Z. z. **o odpadoch** a o zmene a doplnení niektorých zákonov v znení neskorších predpisov, zákona č. 56/2018 Z. z. **o posudzovaní zhody výrobku, sprístupňovaní určeného výrobku na trhu** a o zmene a doplnení niektorých zákonov v znení neskorších predpisov a so zákonom č. 364/2004 Z. z. **o vodách** a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov. Zhotoviteľ sa zaväzuje, že u fyzických osôb, prostredníctvom ktorých plní predmet tejto Zmluvy, neporuší zákaz nelegálneho zamestnávania podľa zákona č. 82/2005 Z. z. **o nelegálnej práci a nelegálnom zamestnávaní** a o zmene a doplnení niektorých zákonov v znení neskorších predpisov. Ak dôjde počas vykonávania diela v zmysle tejto Zmluvy k legislatívnej zmene ktoréhokoľvek z tu uvedených predpisov alebo iných predpisov, ktoré majú na plnenie povinností zhotoviteľa podľa tejto Zmluvy bezprostredný vplyv, a to ako novelizáciou, tak aj jeho nahradením novým právnym predpisom (najmä, nie však výlučne, ak nadobudne účinnosť zákon č. 201/2022 Z. z. o výstavbe v znení neskorších predpisov), zhotoviteľ sa zaväzuje vykonávať dielo s odbornou starostlivosťou tak, aby práce zhotoviteľa na diele, dielo, a aj plnenie ďalších povinností zhotoviteľa v zmysle Zmluvy, vyhovovalo požiadavkám právnych predpisov aplikovateľných v čase vykonávania jednotlivých prác, dodania diela, resp. plnenia príslušných povinností; objednávateľ na ten účel poskytne zhotoviteľovi všetku nevyhnutne potrebnú súčinnosť. Pokuty alebo iné sankcie uložené objednávateľovi alebo škodu spôsobenú objednávateľovi v dôsledku porušenia povinností zhotoviteľa stanovených vyššie sa zhotoviteľ zaväzuje v celom rozsahu uhradiť objednávateľovi .
5. Na realizáciu diela (resp. dotknutej časti diela) boli vydané nasledovné povolenia a doklady:

*Oznámenie k ohláseniu stavebných úprav/udržiavacích prác č.j.717/2024* *zo dňa 06.08.2024 vydané: Obec Pohorelá, Školská 349/6,976 69 Pohorelá*.

**Čl. IV**

**Termíny realizácie diela**

1. Termíny realizácie diela:
   1. **prevzatie miesta realizácie diela zhotoviteľom:** v termíne uvedenom vovýzve objednávateľa zaslanej zhotoviteľovi na prevzatie miesta realizácie diela v zmysle čl. VII ods. 1 Zmluvy,
   2. **začiatok realizácie diela:** bez zbytočného odkladu po prevzatí miesta realizácie diela zhotoviteľom, najneskôr **do 3 pracovných dní odo dňa prevzatia miesta realizácie diela,**
   3. **dokončenie realizácie (vykonania) diela:** najneskôr **do 30 kalendárnych dní odo dňa prevzatia miesta realizácie diela zhotoviteľom.**
2. V prípade, ak zhotoviteľ riadne vykoná dielo pred termínom špecifikovaným v ods. 1 bod 1.3. tohto článku Zmluvy, bude objednávateľ povinný takto vykonané dielo prevziať.
3. Zhotoviteľ je povinný bez zbytočného odkladu, najneskôr však tri pracovné dni po vzniku akejkoľvek udalosti, ktorá bráni alebo sťažuje vykonávanie diela s dôsledkom hrozby omeškania s odovzdaním diela v termíne podľa ods. 1 bod 1.3. tohto článku Zmluvy, písomne informovať objednávateľa o tejto skutočnosti prostredníctvom elektronickej pošty na adresuriaditelka@zsscemericapohorela.sk

**Čl. V**

**Cena za dielo**

1. Cena za dielo je stanovená na základe cenovej ponuky zhotoviteľa ako uchádzača vo Verejnom obstarávaní ako súčet jednotlivých ocenených položiek uvedených v prílohe č. 1 Zmluvy.
2. Celková cena za dielo je dohodnutá nasledovne:

**Cena bez DPH: EUR**

**DPH vo výške 20 %: EUR**

**Cena s DPH: EUR**

(slovom: ...................................... s DPH)

(ďalej len ako „**cena za dielo**“).

1. Cena za dielo dohodnutá zmluvnými stranami podľa ods. 2 tohto článku Zmluvy je cena konečná, maximálna a platná počas celej doby trvania Zmluvy a v celom rozsahu zahŕňa všetky náklady a réžie súvisiace s realizáciou diela, ktoré vyplývajú pre zhotoviteľa z tejto Zmluvy (napr. zriadenie staveniska, odvoz a likvidácia vzniknutého odpadu, skúška a dokumentácia kvality materiálov a postupov zhotovovaného diela, fotodokumentácia priebehu realizácie diela, vyhotovenie dokumentácie vykonávaných prác a výrobnotechnickej dokumentácie, vyhotovenie dokumentácie skutočného vyhotovenia stavby a iné), ako aj ďalšie náklady zhotoviteľa na plnenie jeho ďalších záväzkov v zmysle Zmluvy.
2. Príloha č. 1 k Zmluve je rozpočet/ocenený výkaz výmer vo všetkých položkách pre všetky stavebné objekty jednotlivo. V prípade, ak zhotoviteľ niektorú položku neocení, má sa za to, že takéto práce, montáže, dodávky materiálov, materiály atď. budú zhotoviteľom realizované a dodané a ich cena je už zahrnutá v niektorých iných položkách. U všetkých položiek rozpočtu/oceneného výkazu výmer platí zásada, že sa rozumejú vrátane všetkých bezprostredne súvisiacich výkonov a činností vrátane všetkých potrebných pomocných, montážnych, spojovacích, kompletizačných a iných materiálov.
3. Zmluvné strany sa dohodli, že pre prípad vzniku sporu o výšku ceny za dielo sa má za to, že zhotoviteľ získal vo Verejnom obstarávaní všetky informácie a v ponúknutej cene za dielo ich pri predložení ponuky vo Verejnom obstarávaní riadne zohľadnil. Zhotoviteľ sa nemôže dovolávať zvýšenia ceny, a to ani z dôvodu, že mu neboli známe alebo poskytnuté všetky potrebné informácie a podklady.

**Čl. VI**

**Platobné a fakturačné podmienky**

1. Objednávateľ neposkytuje zálohu ani preddavok na vykonanie diela.
2. Zhotoviteľ je oprávnený vystaviť faktúru na úhradu ceny za dielo po riadnom vykonaní diela, jeho odovzdaní a prevzatí, po odstránení všetkých vád a nedorobkov na diele uvedených v preberacom protokole, **na základe preberacieho protokolu o odovzdaní a prevzatí diela** podpísaného oboma zmluvnými stranami. Okrem preberacieho protokolu bude prílohou faktúry aj **súpis vykonaných prác a dodávok na diele** a **zisťovací protokol** podpísaný oprávnenou osobou zhotoviteľa, ktorý svojim podpisom zaručuje, že fakturované práce a dodávky na diele boli skutočne realizované podľa schválenej dokumentácie a ocenené položkou zo schváleného rozpočtu. Jednotlivé položky v prílohách sa nebudú uvádzať kumulovane, ale položkovite sa uvedú v jednotkových množstvách a jednotkových cenách.
3. Faktúra musí byť vyhotovená v súlade s aplikovateľnými právnymi predpismi, najmä so zákonom č. 222/2004 Z. z. o dani z pridanej hodnoty v znení neskorších predpisov a zákonom č. 431/2002 Z. z. o účtovníctve v znení neskorších predpisov. Okrem údajov určených v zmysle platných právnych predpisov musí každá faktúra obsahovať aj (i) číslo tejto Zmluvy pridelené objednávateľom; (ii) označenie Zmluvných strán, (iii) deň vystavenia faktúry; (iv) lehotu splatnosti faktúry v zmysle tejto Zmluvy; (v) podpis osoby oprávnenej vystaviť faktúru za zhotoviteľa.
4. Lehota splatnosti faktúry je **60 dní** odo dňa doručenia faktúry objednávateľovi.
5. Ak faktúra neobsahuje náležitosti vyžadované v zmysle platných právnych predpisov alebo ak údaje vo faktúre nie sú uvedené v súlade s podmienkami dohodnutými v Zmluve alebo ak faktúra neobsahuje prílohy dohodnuté v Zmluve, objednávateľ je oprávnený vrátiť faktúru zhotoviteľovi bez zaplatenia na doplnenie a/alebo prepracovanie. Objednávateľ je povinný uviesť dôvod vrátenia faktúry. V prípade vrátenia faktúry objednávateľom podľa predchádzajúcej vety začne lehota splatnosti faktúry plynúť až dňom, v ktorom bude objednávateľovi doručená riadne doplnená/opravená faktúra.
6. Úhrada peňažného záväzku objednávateľa uhradiť cenu za riadne a včas vykonané dielo v zmysle Zmluvy sa uskutoční formou bezhotovostného platobného styku, a to na bankový účet zhotoviteľa uvednený v záhlaví tejto Zmluvy. Faktúra sa považuje za uhradenú dňom pripísania úhrady na bankový účet zhotoviteľa uvednený v záhlaví tejto Zmluvy. Ak však zhotoviteľ zmení účet uvedený v Zmluve a postupom súladným so Zmluvou nevyrozumie objednávateľa o zmene účtu, alebo ak sú v záhlaví Zmluvy uvedené nesprávne alebo neúplné údaje týkajúce sa banky alebo bankového účtu, faktúra sa považuje za uhradenú dňom odpísania dlžnej sumy z účtu objednávateľa bez ohľadu na to, či bude dlžná suma skutočne pripísaná na účet zhotoviteľa.
7. Zhotoviteľ je v prípade omeškania objednávateľa s úhradou faktúry oprávnený účtovať objednávateľovi úroky z omeškania podľa § 369 ods. 2 Obchodného zákonníka.

**Čl. VII**

**Podmienky vykonania diela**

1. Zhotoviteľ bude objednávateľom vyzvaný formou e-mailu zaslaného na adresu [.............................] na prevzatie miesta realizácie diela. Objednávateľ vyzve zhotoviteľa na prevzatie miesta realizácie diela **do troch pracovných dní** odo dňa nadobudnutia účinnosti tejto Zmluvy, pričom zhotoviteľ je povinný prevziať miesto realizácie diela v termíne uvedenom vo výzve.
2. Objednávateľ sa zaväzuje, že k termínu odovzdania miesta realizácie diela poskytne zhotoviteľovi na prevzatie miesta realizácie diela v nevyhnutnom rozsahu potrebnú súčinnosť.
3. O odovzdaní miesta realizácie diela spíšu Zmluvné strany protokol o odovzdaní miesta realizácie diela, v ktorom objednávateľ uvedie osobu zodpovednú za technický dozor. Súčasťou protokolu o odovzdaní miesta realizácie diela budú všetky doklady a rozhodnutia, ktoré sú potrebné pre vykonanie diela. V protokole o odovzdaní miesta realizácie diela Zmluvné strany jednoznačne a nezameniteľne vymedzia rozsah odovzdávaného miesta realizácie diela; ak sa na mieste realizácie diela nachádzajú veci vo vlastníctve objednávateľa alebo v jeho správe, ktoré nebránia vykonávaniu diela, v protokole zmluvné strany také veci a ich stav riadne označia, pričom zhotoviteľ zabezpečí a objednávateľovi odo dňa prevzatia miesta realizácie zhotoviteľom uvedenému v protokole zodpovedá za škodu na takýchto veciach, za ich stratu, odcudzenie aj zničenie. Ak má zhotoviteľ za to, že veci podľa predchádzajúcej vety bránia riadnej alebo včasnej realizácii diela, je povinný najneskôr pred začatím prác podľa čl. IV ods. 1 bod 1.2 Zmluvy vyzvať objednávateľa na ich vypratanie alebo vhodné zabezpečenie; v prípade zabezpečovacích prác poskytne zhotoviteľ objednávateľovi všetku potrebnú súčinnosť.
4. V prípade omeškania objednávateľa s odovzdaním miesta realizácie diela zhotoviteľovi nie je zhotoviteľ v omeškaní s plnením svojho záväzku, a to o počet dní omeškania objednávateľa s odovzdaním miesta realizácie diela.
5. Odo dňa odovzdania miesta realizácie diela v plnom rozsahu zodpovedá za miesto realizácie zhotoviteľ.
6. Zhotoviteľ je povinný miesto realizácie diela na vlastné náklady označiť spôsobom zodpovedajúcim všeobecne záväzným právnym predpisom SR.
7. Zhotoviteľ zodpovedá za poriadok na mieste realizácie diela, za správne uskladnenie materiálov a konštrukcií a za prípadné znečistenie komunikácií, ktoré bude používať pri vykonávaní diela a okolia miesta realizácie. Zhotoviteľ sa zaväzuje v súlade s príslušnými právnymi predpismi a odsekom 18 tohto článku Zmluvy na svoje náklady nepretržite a bez meškania odstraňovať odpad, ktorý je výsledkom jeho činnosti pri vykonávaní diela. Zhotoviteľ sa zaväzuje zabezpečiť, aby bolo počas prác na diele v čo najväčšej možnej miere zabránené hluku, vibráciám, prašnosti a prípadným účinkom emisných škodlivín na mieste realizácie diela aj mimo neho.
8. Zhotoviteľ v plnej miere zodpovedá za bezpečnosť a ochranu zdravia osôb na mieste realizácie diela a je povinný zabezpečiť na vlastné náklady ich vybavenie ochrannými pomôckami v súlade s príslušnými právnymi predpismi.
9. Zhotoviteľ je povinný dodržiavať hygienické predpisy a zabezpečiť ich dodržiavanie všetkými zamestnancami a dodávateľmi zhotoviteľa.
10. Zhotoviteľ je povinný pred vykonaním diela skontrolovať materiál, technológie a dodávky iných subdodávateľov a preskúšať jeho, resp. ich úplnosť, vlastnosti a použiteľnosť a funkčnosť (prevádzkyschopnosť). Za prípadné nedostatky týchto materiálov, technológií a dodávok v celom rozsahu zodpovedá zhotoviteľ.
11. Zhotoviteľ sa zaväzuje vyzvať objednávateľa na kontrolu všetkých prác na diele, ktoré majú byť zakryté alebo sa stanú neprístupnými minimálne tri pracovné dni vopred. V prípade, ak je to vzhľadom na technologické podmienky vykonávania diela potrebné, vyzve zhotoviteľ objednávateľa na kontrolu prác na diele pred termínom uvedeným v predchádzajúcej vete. Zároveň je zhotoviteľ povinný zhotoviť fotodokumentáciu celého postupu prác na diele, ktoré majú byť zakryté alebo sa stanú neprístupnými. Ak objednávateľ nevykoná kontrolu týchto prác na diele, je zhotoviteľ oprávnený pokračovať vo vykonávaní diela. V prípade, že objednávateľ bude dodatočne požadovať odkrytie týchto prác na diele, je zhotoviteľ povinný odkrytie vykonať, a to na náklady objednávateľa. Pokiaľ sa pri dodatočnej kontrole zistí, že práce na diele neboli riadne vykonané, toto odkrytie bude vykonané na náklady zhotoviteľa. V prípade rozporu o kvalite a rozsahu vykonania stavebných prác na diele, zhotoviteľ požiada o písomné stanovisko projektanta - autorský dozor a technický dozor.
12. Kontrolu prác na diele za objednávateľa bude vykonávať oprávnená osoba objednávateľa, ktorá bude prítomná aj pri odovzdaní miesta realizácie diela a zahájení realizácie diela.
13. Za celý priebeh realizácie diela, za odborné a včasné vykonanie diela podľa tejto Zmluvy je za zhotoviteľa zodpovedný hlavný stavbyvedúci [.......................]
14. V prípade, ak dôjde k zmene osoby stavbyvedúceho, zhotoviteľ je povinný oznámiť túto skutočnosť objednávateľovi bez zbytočného odkladu, najneskôr do troch pracovných dní odo dňa, keď uvedená zmena nastala.
15. Zmeny odsúhlasenej dokumentácie je zhotoviteľ oprávnený vykonať iba na základe záväzného stanoviska projektanta a technického dozoru objednávateľa a to tak, aby tieto zmeny nemali vplyv na cenu diela.
16. Kvalita použitých materiálov na diele sa dokladuje značkou CE v zmysle platných STN EN alebo ich ekvivalentov platných v krajinách EÚ a kvalita vykonávaných stavebných prác na diele certifikátom systému vnútropodnikovej kontroly. Pre stavebné práce na diele, na ktoré nie je vydaná harmonizovaná norma STN EN sa systém kvality potvrdzuje certifikátom kvality v zmysle normy ISO 9001: 2000 č. BE98/3192QA alebo ich ekvivalentov platných v krajinách EÚ.
17. Zhotoviteľ bude informovať objednávateľa o stave rozpracovaného diela na pravidelných kontrolných dňoch za účasti všetkých zainteresovaných zložiek, ktoré bude zvolávať oprávnená osoba objednávateľa minimálne raz za 14 dní, resp. podľa osobitnej požiadavky objednávateľa. Zhotoviteľ je povinný zúčastňovať sa koordinačných porád, pokiaľ budú objednávateľom organizované.
18. Zhotoviteľ pri vykonávaní diela a v súvislosti s ním zodpovedá objednávateľovi za plnenie povinností objednávateľa ako pôvodcu stavebného odpadu a odpadu z demolácií podľa zákona č. 79/2015 Z. z. o odpadoch a o zmene a doplnení niektorých zákonov, a teda aj za nakladanie s takýmto odpadom. Zhotoviteľ je povinný zabezpečiť zhodnotenie a recykláciu stavebného odpadu a odpadu z demolácií, vrátane spätného zasypávania ako náhrady za iné materiály, najmenej vo výške 70 %  hmotnosti odpadu (tento cieľ sa uplatní na odpady uvedené v skupine číslo 17 v zmysle vyhlášky č. 365/2015 Z. z. Ministerstva životného prostredia Slovenskej republiky, ktorou sa ustanovuje Katalóg odpadov okrem nebezpečných odpadov a odpadu pod katalógovým číslom 17 05 04) vzniknutého v súvislosti s vykonávaním diela. Zhotoviteľ sa zaväzuje predložiť objednávateľovi doklad o zhodnotení / recyklácii odpadu podľa tohto odseku tohto článku Zmluvy, a to najneskôr ku dňu začatia preberacieho konania. Doklad musí obsahovať množstvo vyvezeného odpadu, spôsob jeho spracovania, zhodnotenia a / alebo recyklácie, ako aj položkovite uvedené náklady s tým spojené.
19. Zhotoviteľ je povinný predchádzať škodám na majetku a majetkových právach objednávateľa alebo tretích osôb. Zhotoviteľ zabezpečí vykonávanie diela a tiež vykoná dielo tak, aby sa zabezpečilo, že použitím diela nedôjde ku škodám na majetku a/alebo majetkových právach objednávateľa alebo tretích osôb. Zhotoviteľ sa zaväzuje vyvinúť maximálne úsilie, aby sa oboznámil s prípadnými telekomunikačnými zariadeniami, elektrickými zariadeniami, plynovými potrubiami, vodovodmi, vzdušnými vedeniami, inými technickými objektami, verejnou zeleňou a inými cudzími objektami, ktoré sa môžu nachádzať na pozemku, na ktorom sa bude dielo vykonávať a konať tak, aby sa predišlo ich poškodeniu alebo zničeniu.

**Čl. VIII**

**Prerušenie a zastavenie prác**

1. Zhotoviteľ je povinný upozorniť objednávateľa na skutočnosti, ktoré môžu mať za následok prerušenie prác na diele.
2. Zhotoviteľ je povinný prerušiť práce na diele vždy, ak by pokračovanie v prácach spôsobilo z dôvodov nepospočívajúcich na strane zhotoviteľa na majetku objednávateľa alebo tretích osôb škodu alebo by bolo ohrozené zdravie a bezpečnosť pri práci, alebo by vznikla ťažko odstrániteľná ujma na majetku, alebo by bol vážne ohrozený verejný záujem. O tom je povinný objednávateľa bezodkladne písomne vyrozumieť, pričom je povinný objednávateľa informovať aj o dôvodoch prerušenia prác. Práce na diele podľa tohto odseku tohto článku Zmluvy je zhotoviteľ oprávnený prerušiť iba v nevyhnutnom rozsahu, ktorý preukázateľne bezprostredne súvisí s dôvodom prerušenia prác, a aj počas doby prerušenia prác je inak povinný vynaložiť maximálne úsilie na to, aby nebolo inak ohrozené včasné vykonanie diela.
3. Zhotoviteľ je povinný bez zbytočného odkladu informovať objednávateľa o vzniku akejkoľvek udalosti inej než podľa odseku 2 tohto článku Zmluvy, ktorá môže brániť alebo sťažiť včasné alebo riadne vykonanie diela.
4. Objednávateľ je oprávnený písomným oznámením doručeným zhotoviteľovi zastaviť vykonávanie diela podľa tejto Zmluvy. Doručením oznámenia o zastavení realizácie je zhotoviteľ povinný zastaviť akékoľvek práce na realizácii diela s výnimkou prác, bez vykonania ktorých hrozí vznik bezprostrednej škody na diele alebo majetku objednávateľa a s výnimkou prác, ktoré objednávateľ uvedie v oznámení o zastavení realizácie diela. Objednávateľ nezodpovedá za škody vzniknuté zhotoviteľovi v dôsledku zastavenia realizácie diela. Objednávateľ je povinný vznik dôvodu na zastavenie realizácie diela zhotoviteľovi preukázať.
5. Zhotoviteľ nemá právo na úhradu nákladov, ktoré mu v dôsledku realizácie práv objednávateľa podľa tohto článku Zmluvy vzniknú (napr. náklady na prestoje).

**Čl. IX**

**Zmeny Zmluvy**

1. Zmluvné strany sa zaväzujú, že pristúpia na zmenu ich záväz­ku/ov v prípadoch, ak sa po uzavretí Zmluvy zmenia východiskové podklady rozhodujúce pre uzatvorenie Zmluvy alebo vzniknú nové požiadavky objednávateľa súvisiace s rozsahom diela podľa tejto Zmluvy (t. j. naviac práce) alebo nastanú iné skutočnosti nezávislé od vôle Zmluvných strán (vis maior), v dôsledku ktorých bude nevyhnutné upraviť práva a povinnosti Zmluvných strán dohodnuté v tejto Zmluve za účelom naplnenia účelu Zmluvy. K takejto zmene môže dôjsť iba na základe písomného dodatku k Zmluve a iba pokiaľ jeho uzatvorenie nebude v rozpore so ZVO.
2. Naviac práce predstavujú nové práce vyžadované objednávateľom nad rámec dojednaný v Zmluve, t. j. nad rámec prác potrebných na uskutočnenie diela v zmysle Zmluvy.
3. Naviac práce je možné vykonávať iba na základe postupov upravených všeobecne záväznými právnymi predpismi (najmä, nie však výlučne ZVO) a súčasne tak iba na základe vopred zmluvnými stranami podpísaných dodatkov k tejto Zmluve. Všetky prípadné naviac práce budú riadne vyjadrené v aktualizácii prílohy č. 1 k Zmluve v neoddeliteľnej prílohe k dodatku k tejto Zmluve, ktorého predmetom bude dohoda zmluvných strán o prácach naviac. Takýto dodatok sú Zmluvné strany povinné uzatvoriť vopred, t. j. ešte pred tým ako dôjde k realizácii naviac prác, v opačnom prípade nesie náklady na naviac práce zhotoviteľ.
4. Vykonané naviac práce, pôvodne nezahrnuté v  prílohe č. 1 k Zmluve, musia byť fakturované osobitne po ich predchádzajúcom vecnom, cenovom a termínovom odsúhlasení Zmluvnými stranami. Skutočnosť, že sa objednávateľ a zhotoviteľ nemôžu dohodnúť na cene dodatočných prác a dodávok materiálov, neoprávňuje zhotoviteľa spomaliť alebo odoprieť žiadané výkony súvisiace s vykonaním diela podľa tejto Zmluvy. Zmeny a doplnky Zmluvy, resp. nové a zmenené položky, je potrebné vo faktúre uviesť samostatne a oddelene. Ak je predmetom prác naviac taký typ prác na diele, ktoré nie sú obsiahnuté vo výkaze výmer, zhotoviteľ takého práce ocení podľa jednotkových cien uvedených vo výkaze výmer za práce, ktoré sú svojou povahou najbližšie vykonaným prácam alebo podľa obvyklých trhových cien za rovnaký typ prác (CENKROS).
5. Zmluvné strany sa výslovne dohodli, že na zmenu akýchkoľvek údajov Zmluvných strán iných než je IČO Zhotoviteľa týkajúcich sa Zmluvných strán uvedených v záhlaví Zmluvy (ak ich dôsledkom nebude zmena v osobe dotknutej Zmluvnej strany) alebo oprávnených osôb alebo ich údajov uvedených v záhlaví Zmluvy, postačuje jednostranné písomné oznámenie doručené druhej Zmluvnej strane a takáto zmena nevyžaduje prijatie dodatku k Zmluve; účinky takejto zmeny nastanú dňom doručenia oznámenia druhej Zmluvnej strane.

**Čl. X**

**Odovzdanie a prevzatie diela**

1. Zhotoviteľ sa zaväzuje, že riadne zhotovené (vykonané) dielo podľa tejto Zmluvy odovzdá objednávateľovi najneskôr v lehote podľa článku IV. ods. 1 bod 1.3. Zmluvy.
2. Zhotoviteľ je povinný objednávateľovi písomne oznámiť najmenej päť (5) dní vopred pripravenosť diela na jeho odovzdanie a prevzatie. Na základe tohto oznámenia si Zmluvné strany dohodnú časový postup preberacieho konania.
3. Zhotoviteľ je povinný najneskôr ku dňu začatia preberacieho konania predložiť objednávateľovi všetky doklady, ktoré mal objednávateľovi priebežne odovzdávať, ak ich neodovzdal už skôr, a to najmä:
   1. zoznam zariadení (vybavenia) spolu s certifikátmi o kvalite platnými v SR a návodmi na použitie,
   2. doklady a atesty od zabudovaných materiálov a technologických zariadení,
   3. certifikáty výrobkov, ktoré podliehajú certifikačnej povinnosti, certifikáty o kvalite použitých materiálov a konštrukcií, vyhlásenia o zhode konštrukčných materiálov, potvrdené záručné listy, ak takéto pri zhotovení diela použije,
   4. doklady o vykonaní predpísaných skúšok diela alebo jeho častí, revízne správy, prevádzkové predpisy na obsluhu diela alebo jeho častí,
   5. ďalšie doklady, ktoré sa vzťahujú na dielo podľa príslušných všeobecne záväzných právnych predpisov a technických noriem a na realizáciu práv a povinností súvisiacich s vykonaním diela podľa tejto Zmluvy,
   6. doklady o naložení so vzniknutým odpadom,
   7. dokumentácia priebehu realizácie diela (fotografie, videozáznamy).

Absencia niektorého z dokladov je dôvodom na nezačatie preberacieho konania.

Doklady uvedené v bode 3.1. až 3.7. je zhotoviteľ povinný odovzdať v editovateľnej aj needitovateľnej forme.

Objednávateľ si vyhradzuje právo neprevziať dielo, ktoré má vady a nedorobky, alebo ak zhotoviteľ nedoložil všetky doklady uvedené v odseku 3. tohto článku.

O odovzdaní a prevzatí diela vyhotovia Zmluvné strany protokol. **Protokol o odovzdaní a prevzatí diela** bude obsahovať najmä vyhodnotenie akosti vykonaného diela, zoznam odovzdaných dokladov, fotodokumentáciu priebehu zhotovovania diela, konkrétny a podrobný súpis zistených vád a nedorobkov, vrátane dohôd, opatrení a lehôt na ich odstránenie. Obsahom protokolu o odovzdaní a prevzatí diela bude vyhlásenie objednávateľa, či dielo preberá. Ak objednávateľ dielo alebo jeho časť nepreberie, bude súčasťou protokolu o odovzdaní a prevzatí diela uvedenie dôvodov, pre ktoré dielo alebo jeho časť neprebral.

Ak dielo vykazuje drobné chyby/vady alebo nedorobky, ktoré nebránia jeho riadnemu užívaniu, objednávateľ má právo rozhodnúť, či dielo (príslušnú časť diela) prevezme s drobnými chybami/vadami alebo nedorobkami alebo ho neprevezme. Ak dielo prevezme, v protokole určí lehotu na odstránenie drobných chýb/vád alebo nedorobkov. O tom, či má dielo vady alebo nedorobky a aký majú vplyv na užívanie diela, rozhoduje objednávateľ.

Zhotoviteľ je pri preberacom konaní povinný zabezpečiť miesto realizácie diela tak, aby objednávateľ mohol vykonané dielo riadne prevziať a užívať. Miesto realizácie diela je zhotoviteľ povinný úplne vypratať do 2 dní odo dňa protokolárneho prebratia diela, ibaže sa Zmluvné strany dohodnú na ponechaní zariadení a technológií nutných na odstránenie prípadných reklamovaných vád a nedorobkov; takéto ponechané zariadenia a technológie vyprace zhotoviteľ najneskôr do 2 dní odo dňa potvrdenia zo strany objednávateľa osvedčujúceho riadne vybavenie reklamovaných vád a nedorobkov.

Objednávateľ je oprávnený odmietnuť prevzatie diela v prípade, ak dielo nie je vykonané v súlade so zmluvnými podmienkami alebo má závažné vady a nedorobky, a to až do ich odstránenia.

Riadnym odovzdaním diela (príslušnej časti diela), tzn. okamihom podpisu oprávnenej osoby konajúcej za objednávateľa na protokole o odovzdaní a prevzatí diela, prechádza na objednávateľa nebezpečenstvo vzniku škody na diele. Za poškodenie alebo zničenie diela alebo jeho časti zodpovedá zhotoviteľ až do času riadneho odovzdania diela objednávateľovi.

**Čl. XI**

**Zodpovednosť za vady**

1. Zhotoviteľ zodpovedá za to, že dielo bude vykonané v súlade s podmienkami tejto Zmluvy, podľa technických noriem, dokumentácie, vydaných príslušných povolení a všeobecne záväzných právnych predpisov účinných na území Slovenskej republiky.
2. Dielo má vady, ak dielo alebo jeho ktorákoľvek časť, nezodpovedá **r**ozsahu alebo kvalite vymedzenej v tejto Zmluve, právnym predpisom alebo technickým požiadavkám, technickým normám alebo je zhotovené postupom zhotoviteľa, ktorý nezodpovedá zákonným požiadavkám kladeným na dielo alebo jeho časť.
3. Záručná doba diela je **60 mesiacov** a začne plynúť po odstránení poslednej vady a nedorobku uvedenej v protokole o odovzdaní a prevzatí diela.
4. Pri výrobkoch, zabudovaných materiáloch, prvkoch a technologických zariadeniach sa končí záručná doba uplynutím doby zhodnej s dĺžkou záručnej doby poskytovanej ich výrobcom, minimálne však doby 24 mesiacov plynúcej odo dňa odovzdania diela zhotoviteľom objednávateľovi. Údaje o dĺžke záručnej doby poskytnutej výrobcom výrobkov, zabudovaných materiálov, prvkov a technologických zariadení budú súčasťou dokladovej časti protokolu o odovzdaní a prevzatí diela.
5. Záruka sa predlžuje o dobu, po ktorú dielo nemohlo byť v záručnej dobe plne využívané z dôvodu vady, na ktorú sa vzťahuje záruka.
6. Zhotoviteľ zodpovedá za vady, ktoré má dielo v čase jeho odovzdania objednávateľovi. Zhotoviteľ zodpovedá aj za vady diela zistené po odovzdaní diela, ak boli spôsobené porušením jeho povinnosti.
7. Objednávateľ je povinný zhotoviteľovi oznámiť vadu (ďalej len ako **„reklamácia“**) bezodkladne po jej zistení. Zhotoviteľ je povinný do troch pracovných dní odo dňa doručenia reklamácie podľa tohto odseku tohto článku Zmluvy vyjadriť sa k oprávnenosti, resp. neoprávnenosti reklamácie a svoje rozhodnutie bezodkladne oznámiť objednávateľovi.
8. Počas plynutia záručnej doby sa zhotoviteľ zaväzuje vady označené v reklamácii objednávateľa bezplatne odstrániť do 10 dní odo dňa doručenia reklamácie, ak sa Zmluvné strany písomne nedohodnú inak. Ak zhotoviteľ oznámené (reklamované) vady neodstráni v lehote podľa tohto odseku tohto článku Zmluvy, je objednávateľ oprávnený dať ich odstrániť tretej osobe na náklady zhotoviteľa a zhotoviteľ je povinný objednávateľovi takto vynaložené náklady uhradiť bez meškania, najneskôr v lehote uvedenej v písomnej výzve objednávateľa na úhradu takto vynaložených nákladov.
9. Zhotoviteľ zodpovedá za škodu na diele spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu diela a  za škody s tým súvisiace. Pokiaľ zhotoviteľ použije na vykonanie diela alebo jeho časti tretie osoby bez súhlasu objednávateľa, v plnej miere zodpovedá za ich činnosť, akoby túto vykonával sám.
10. Zhotovitel’ nezodpovedá za vady, ktoré boli spôsobené použitím podkladov prevzatých od objednávateľa alebo pokynov od objednávateľa a:
11. ak zhotovitel’ ani pri vynaložení všetkej odbornej starostlivosti a úsilia nemohol zistiť ich nevhodnosť alebo
12. ak na ich nevhodnosť preukázateľne písomne objednávateľa upozornil a objednávateľ na ich použití napriek tomu trval.
13. Ostatné nároky zo zodpovednosti zhotoviteľa za akosť, množstvo a kvalitu diela sa uplatnia v zmysle platných ustanovení o náhrade škody podľa zákona č. 513/1991 Zb. Obchodný zákonník v znení neskorších predpisov, ak nie je dohodnuté inak.
14. Uplatnením nárokov z vád diela nie sú dotknuté nároky objednávateľa na zmluvnú pokutu, náhradu škody alebo na odstúpenie od Zmluvy.

**Čl. XII**

**Zmluvné pokuty**

1. Zmluvné strany sa dohodli na nasledovných zmluvných pokutách:
   1. v prípade omeškania zhotoviteľa s prevzatím miesta realizácie diela od objednávateľa v lehote uvedenej vo výzve objednávateľa podľa čl. VII ods. 1 Zmluvy, objednávateľovi vzniká voči zhotoviteľovi nárok na zmluvnú pokutu vo výške **0,5 % z ceny za dielo bez DPH** za každý, čo i len začatý deň porušenia/nesplnenia povinnosti;
   2. v prípade omeškania zhotoviteľa so začatím realizácie diela v lehote podľa čl. IV ods. 1 bod 1.2 Zmluvy, objednávateľovi vzniká voči zhotoviteľovi nárok na zmluvnú pokutu vo výške **0,5 % z ceny za dielo bez DPH** za každý, čo i len začatý deň porušenia/nesplnenia povinnosti;
   3. za nedodržanie termínu dokončenia realizácie diela zhotoviteľom podľa čl. IV ods. 1 bod 1.3. Zmluvy vzniká objednávateľovi nárok voči zhotoviteľovi na zmluvnú pokutu vo výške **0,5 % z ceny za dielo bez DPH** za každý, čo i len začatý deň porušenia/nesplnenia povinnosti;
   4. ak zhotoviteľ neodstráni vady a/alebo nedorobky diela vyplývajúce z protokolu o odovzdaní a prevzatí diela v zmluvne dohodnutej lehote, vzniká objednávateľovi nárok voči zhotoviteľovi na zmluvnú pokutu vo výške **0,05 % z ceny za dielo bez DPH** za každý aj začatý deň omeškania, a to až do dňa úplného odstránenia všetkých vád a nedorobkov;
   5. ak zhotoviteľ neodstráni vady a/alebo nedorobky diela po doručení reklamácie zhotoviteľovi v zmluvne dohodnutej lehote, vzniká objednávateľovi nárok voči zhotoviteľovi na zmluvnú pokutu vo výške **0,05 % z ceny za dielo bez DPH** za každý aj začatý deň omeškania, a to až do dňa úplného odstránenia všetkých vád a nedorobkov;
   6. ak zhotoviteľ neuhradí náklady objednávateľa vynaložené na odstránenie vád objednávateľom miesto zhotoviteľa v lehote určenej objednávateľom podľa čl. XI ods. 8 tretia veta Zmluvy, vzniká objednávateľovi nárok voči zhotoviteľovi na zmluvnú pokutu vo výške **0,05 % z ceny za dielo bez DPH** za každý aj začatý deň omeškania, a to až do dňa úhrady takýchto nákladov;
   7. v prípade akéhokoľvek porušenia všeobecne záväzných právnych predpisov vzťahujúcich sa na bezpečnosť a ochranu zdravia pri práci ktorýmkoľvek zamestnancom zhotoviteľa a/alebo subdodávateľa, vzniká objednávateľovi nárok voči zhotoviteľovi na zmluvnú pokutu vo výške **200,- Eur** za každé jednotlivé porušenie a za každý, čo i len začatý deň nesplnenia/porušenia povinnosti.
2. Zmluvné strany vyhlasujú, že považujú dohodnuté výšky zmluvných pokút uvedených v čl. XII tejto Zmluvy za primerané, pretože pri rokovaniach o dohode o výške týchto zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností zhotoviteľa.
3. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti odovzdať dielo alebo jeho časť.

**Čl. XIII**

**Osobitné ustanovenia**

1. Táto Zmluva zaniká :
   1. riadnym splnením všetkých práv a povinnosti Zmluvných strán vyplývajúcich z tejto Zmluvy,
   2. písomnou dohodou Zmluvných strán, a to ku dňu uvedenému v dohode alebo, ak v dohode nebude takýto deň uvedený, ku dňu účinnosti takejto dohody,
   3. jednostranným odstúpením od Zmluvy zo strany objednávateľa z titulu jej podstatného porušenia zo strany zhotoviteľa, ak:
      1. zhotoviteľ bez riadneho dôvodu odmietne prevziať miesto realizácie diela,
      2. zhotoviteľ včas nesplní akúkoľvek povinnosť, bez splnenia ktorej nie je možné začať vykonávať dielo,
      3. zhotoviteľ nezačne s realizáciou diela podľa čl. IV ods. 1 bod 1.2. Zmluvy,
      4. zhotoviteľ neplní kvalitatívno-technické parametre a/alebo podmienky zhotovovania diela určené dokumentáciou, slovenskými technickými normami, európskymi normami, všeobecne záväznými právnymi predpismi Slovenskej republiky a touto Zmluvou,
      5. zhotoviteľ je v omeškaní s dokončením realizácie diela podľa čl. IV ods. 1 bod 1.3 Zmluvy o viac ako 30 kalendárnych dní,
      6. zhotoviteľ aj napriek písomnému upozorneniu objednávateľa pokračuje vo vadnom plnení/vykonávaní diela,
      7. zhotoviteľ aj napriek upozorneniu objednávateľa v lehote určenej na odstránenie vady diela vadu diela neodstránil,
      8. objednávateľom oznámená vada diela je neodstrániteľná,
      9. zhotoviteľ akýmkoľvek spôsobom koná proti zásadám spravodlivých obchodných vzťahov, porušuje zákaz nekalej súťaže, koná proti pravidlám hospodárskej súťaže alebo ak jeho činnosť kazí dobré meno a primerané záujmy objednávateľa,
      10. voči zhotoviteľovi bol vyhlásený konkurz, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči zhotoviteľovi bol podaný návrh alebo sa vedie exekučné konanie alebo ak zhotoviteľ vstúpil do likvidácie,
      11. zhotoviteľ stratí odbornú spôsobilosť na vykonávanie diela alebo príslušné oprávnenie na podnikanie (živnosť),
      12. ktorékoľvek vyhlásenie zhotoviteľa uvedené v tejto Zmluve bude nepravdivé ku dňu uzatvorenia Zmluvy alebo sa takým stane počas vykonávania diela.
   4. jednostranným odstúpením od Zmluvy zo strany zhotoviteľa, ak objednávateľ poruší Zmluvu podstatným spôsobom. Za podstatné porušenie tejto Zmluvy zo strany objednávateľa je omeškanie objednávateľa s úhradou faktúry o viac ako 30 dní.

2. Odstúpenie od Zmluvy nadobúda účinnosť dňom jeho doručenia druhej Zmluvnej strane a ak nie je v tejto Zmluve v jednotlivých prípadoch výslovne dohodnuté inak, rozumie sa, že Zmluva sa zrušuje od tohto dňa (ex nunc) a nie od jej počiatku.

3. Odstúpením od Zmluvy zanikajú všetky práva a povinnosti Zmluvných strán okrem práv na náhradu spôsobenej škody a ušlého zisku, práv na zmluvné sankcie, iných práv a povinností vyplývajúcich z ustanovení tejto Zmluvy a všeobecne záväzných právnych predpisov o zodpovednosti za vady za tú časť diela, ktorá bola do dňa odstúpenia vykonaná, a iných práv a povinností, ktoré podľa dohody strán alebo podľa ich povahy majú trvať aj po zániku Zmluvy odstúpením.

4. V prípade odstúpenia od Zmluvy vykoná zhotoviteľ bezodkladne nevyhnutné opatrenia na okamžité a riadne ukončenie vykonávania diela tak, aby objednávateľovi nevznikla žiadna škoda.

5. V prípade zastavenia alebo ukončenia prác na diele z dôvodov vzniknutých na strane objednávateľa budú už vykonané stavebné práce uhradené podľa stupňa rozpracovanosti ku dňu zastavenia prác na diele alebo ukončenia prác na diele a podľa skutočne preukázaných nákladov zo strany zhotoviteľa.

6. Ak dôjde k odstúpeniu od Zmluvy pre porušenie povinností zhotoviteľom, má objednávateľ nárok aj na náhradu nákladov, ktoré mu vznikli s obstaraním nového zhotoviteľa, ktorý dielo vykoná. V záujme zabezpečenia pokračovania prác na diele je zhotoviteľ povinný na žiadosť objednávateľa previesť bez zbytočného odkladu na objednávateľa vlastnícke alebo iné právo k dodaným hmotám, materiálom, výrobkom a stavebným dielcom, a to za obvyklú cenu primeranú opotrebeniu a stavu týchto vecí.

**Čl. XIV**

**Využitie subdodávateľov**

1. Zhotoviteľ nesmie dielo ako celok odovzdať na vykonanie inému subjektu. Časť diela môže zhotoviteľ odovzdať na vykonanie svojmu subdodávateľovi uvedenému v zozname subdodávateľov, ktorý tvorí prílohu č. 4 tejto Zmluvy.
2. Zhotoviteľom predložený zoznam subdodávateľov (príloha č. 3) obsahuje identifikačné údaje, predmet subdodávky a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Subdodávateľ musí mať oprávnenie na príslušné plnenie podľa § 32 ods. 1 písm. e) Zákona o VO a musí byť zapísaný v registri partnerov verejného sektora, ak Zákon o RPVS pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť objednávateľovi akúkoľvek zmenu údajov o subdodávateľovi.
3. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak Zákon o RPVS alebo iný právny predpis pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť objednávateľovi akúkoľvek zmenu údajov o novom subdodávateľovi.
4. Objednávateľ je oprávnený akéhokoľvek subdodávateľa odmietnuť z dôvodu akejkoľvek pochybnosti o schopnosti riadneho plnenia Zmluvy; odmietnutie sa zhotoviteľ zaväzuje bez výhrad rešpektovať.
5. Povinnosti uvedené v ods. 2 a 3 tohto článku Zmluvy nie je zhotoviteľ povinný plniť v prípade subdodávateľov, ktorí mu dodávajú tovary.
6. Zhotoviteľ berie na vedomie, že pri realizácii diela prostredníctvom subdodávateľov zodpovedá zhotoviteľ tak, ako keby dielo, resp. jeho časť realizoval sám.

**Čl. XV**

**Záverečné ustanovenia**

1. Táto Zmluva nadobúda platnosť dňom jej podpisu obidvomi Zmluvnými stranami a účinnosť dňom nasledujúcim po dnizverejnenia Zmluvy v Centrálnom registri zmlúv /www.crz.gov.sk/ v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len ako „**zákon o slobode informácií**“).
2. Akékoľvek zmeny alebo doplnenia tejto Zmluvy je možné robiť len písomne, očíslovanými dodatkami, schválenými a riadne podpísanými obidvomi Zmluvnými stranami, a to v súlade so ZVO a ustanoveniami ostatných aplikovateľných právnych predpisov účinných na území Slovenskej republiky.
3. Práva a povinnosti neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.
4. Táto Zmluva je vyhotovená v šiestich (6) rovnopisoch, pričom štyri (4) vyhotovenia obdrží objednávateľ a dve (2) vyhotovenia obdrží zhotoviteľ.
5. Zhotoviteľ vyhlasuje, že ku dňu podpisu tejto Zmluvy si ako partner verejného sektora splnil povinnosť zápisu do registra partnerov verejného sektora v zmysle Zákona o RPVS. Zhotoviteľ sa zaväzuje byť riadne zapísaný v registri partnerov verejného sektora po celú dobu trvania tejto Zmluvy, ak mu taká povinnosť vyplýva zo Zákona čo RPVS.
6. Pokiaľ zhotoviteľ preukazuje splnenie podmienok účasti podľa § 34 zákona o verejnom obstarávaní inou osobou, je povinný plnenie, resp. jeho príslušnú časť touto treťou osobou aj realizovať.
7. Každá zo Zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej Zmluvnej strany; objednávateľ je však oprávnený previesť práva a povinnosti (záväzky) zo Zmluvy ako celok alebo jednotlivo previesť na osobu jeho zriaďovateľa. V prípade porušenia tejto povinnosti jednou zo Zmluvných strán bude zmluva o prevode (postúpení) zmluvných záväzkov neplatná a zároveň druhá Zmluvná strana bude oprávnená od tejto Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej Zmluvnej strane.
8. Ak niektoré ustanovenia tejto Zmluvy nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení. Namiesto neplatných alebo neúčinných ustanovení a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto Zmluvy, pokiaľ pri uzatváraní tejto Zmluvy Zmluvné strany túto otázku brali do úvahy.

9.Zhotoviteľ berie na vedomie, že Zmluva a informácie získané na základe jej realizácie, prípadne akékoľvek ďalšie súvisiace informácie, môžu podliehať aplikovateľným ustanoveniam zákona o slobode informácií, a preto tieto môžu podliehať povinnosti objednávateľa zverejniť ich alebo poskytnúť v súlade s týmto právnym predpisom; zhotoviteľ berie na vedomie, že objednávateľ takéto informácie zverejní a/alebo sprístupní v rozsahu povinností a spôsobom vyplývajúcom zo zákona.

10. Zmluvné strany sa týmto zaväzujú, že budú dodržiavať povinnosti uložené Zmluvným stranám na základe nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Ak v dôsledku poskytovania súčinnosti podľa Zmluvy budú niektorou zo Zmluvných strán druhej Zmluvnej strane poskytnuté osobné údaje a v dôsledku toho by malo dôjsť k spracúvaniu takých osobných údajov, Zmluvné strany osobitne posúdia potrebu uzatvorenia dohody o podmienkach spracovania osobných údajov, príp. jej zmeny. Zmluvné strany sa zaväzujú, že osobné údaje, s ktorými sa oboznámia, nebudú okrem prípadov plnenia povinností vyplývajúcich z aplikovateľných všeobecne záväzných právnych predpisov bez predchádzajúceho súhlasu dotknutých osôb alebo iného spôsobilého právneho základu nijak zverejňovať, ani ich akoukoľvek formou spracúvať, reprodukovať alebo podávať ich akýmkoľvek tretím neoprávneným osobám.

10. Neoddeliteľnými prílohami tejto Zmluvy sú nasledovné prílohy:

**Príloha č. 1:** opis predmetu zákazky

**Príloha č. 2**: Ocenený rozpočet/ocenený výkaz výmer zhotoviteľa

**Príloha č. 3**: Zoznam subdodávateľov

11. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej Zmluvnej strane na základe tohto vyhlásenia. Zmluvné strany vyhlasujú, že túto Zmluvu uzavreli slobodne a vážne, neuzavreli ju v tiesni, v omyle, ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia Zmluvných strán plne spôsobilí na právne úkony potvrdzujú vlastnoručnými podpismi.

V Pohorelej dňa: V  ....................... dňa:

**Objednávateľ: Zhotoviteľ:**

................................................. .................................................

**Zariadenie sociálnych služieb Čemerica**

PhDr. Andrea Ďurčová, riaditeľka